აჭარისწყალი (ხელვაჩაურის მუნიციპალიტეტი)
აჭარისწყალი — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, თემის ცენტრი (სოფლები: აჭარისწყალი, კაპნისთავი, კიბე, მაღლაკონი, მაჭახლისპირი, მირვეთი, ხერთვისი). მდებარეობს მესხეთის ქედის სამხრეთი კალთის ძირას, მდინარე აჭარისწყლის მარჯვენა ნაპირზე. ზღვის დონიდან 150 მეტრზე. შავი ზღვიდან დაშორებულია 16 კმ-ით. 2014 წლის აღწერის მონაცემებით სოფელში ცხოვრობს 274 კაცი.